stanford-oval/wikipedia huggingface dataset:
Jason Truby

Jason Truby on yhdysvaltalainen rock-kitaristi. Hän aloitti uransa 1990-luvun alussa yhtyeessä Living Sacrifice. Vuonna 1997 Truby lähti yhtyeestä. 2003 nu metal-yhtye P.O.D. tarvitsi kitaristia ja Jason Truby liittyi yhtyeeseen. Vuonna 2004 Truby teki sooloalbumin nimeltään String Theory.
Aiheesta muualla

Jason Truby - Discography - AllMusic
P.O.D.
| --- | --- |
Albumit:   P.O.D. Demo Tape  Snuff The Punk  Brown  Payable on Death Live  The Fundamental Elements of Southtown  Satellite  Payable On Death  Testify  Greatest Hits: The Atlantic Years  When Angels and Serpents Dance  Murdered Love  So-Cal Sessions  The Awakening  Circles 
EP:t:   The Warriors EP  Limited Edition Bonus EP  The Warriors EP Volume 2 
Singlet:   Rock The Party (Off The Hook)  Souhtown  School Of Hard Knocks  Alive  Youth Of The Nation  Boom  Satellite  Sleeping Awake  Will You  Change The World  Goodbye For Now  Lights Out  Going In Blind  Addicted  Shine with Me  On Fire  Lost in Forever  Higher  Beautiful  This Goes Out to You  Listening for the Silence  Rockin' with the Best
Jemenin kuningaskunta

Jemenin kuningaskunta eli Pohjois-Jemen oli vuosina 1918–1962 valtio nykyisen Jemenin pohjoisosassa. Maan pääkaupunki oli Ta'izz.
Tuolla alueella oli ollut pitkään šiialaisia, jotka hangoittelivat osmanien valtaa vastaan, ja Osmanivaltakunnan romahdettua vuonna 1918 alue julistettiin itsenäiseksi. Valtio liittyi perustajajäsenenä Arabiliittoon  vuonna 1945 ja YK:hon vuonna 1947. Valtiota hallitsi imaami, kunnes vuonna 1962 silloinen imaami syrjäytettiin egyptiläisten tukemalla vallankaappauksella, ja kuningaskunnan tilalle perustettiin Jemenin arabitasavalta.
Aiheesta muualla

Kuvia tai muita tiedostoja aiheesta Jemenin kuningaskunta Wikimedia Commonsissa
J. Jonah Jameson

| J>  Jonah Jameson |
| --- | --- |
 J. Jonah Jameson, Hämähäkkimiehen itsepintaisin vastustaja.
Luoja(t):  Stan Lee   Steve Ditko
Kustantamo:  Marvel
Ensiesiintyminen:  Amazing Spider-Man #1
Henkilötiedot
Oikea nimi:  J. Jonah Jameson
Status:  Aktiivinen
Ryhmäsidokset:  Daily Bugle
Henkilöllisyydet:  John Jonah Jameson
Voimat:  ei supervoimia, mutta hyvä uutisvainu
Suhteet
Sukulaiset:  John Jameson (poika), Marla Madison (vaimo), Joan Jameson (ensimmäinen vaimo)
J. Jonah Jameson on Hämähäkkimies-sarjakuvan keskeinen sivuhahmo ja Hämähäkkimiehen vastustaja, tavallaan tärkein sellainen. Jameson on sanomalehti Daily Buglen omistaja ja päätoimittaja. Peter Parkerina Hämähäkkimies myy Jamesonille kuitenkin valokuvia Hämähäkkimiehestä, joita Jameson käyttää lehdessään henkilökohtaisessa vihakampanjassaan Hämähäkkimiestä vastaan.
Jamesonin ensiesiintyminen oli lehdessä Amazing Spider-Man # 1 (1962). Silloin Hämähäkkimies pelasti Jamesonin astronauttipojan John Jamesonin hengen. Jameson syytti Hämähäkkimiestä kuitenkin avaruusaluksen sabotoinnista. John Jameson kertoi isälleen myöhemmin totuuden, mutta isä-Jameson keksi muita tekosyitä tuntemalleen vastenmielisyydelle supersankareita ja erityisesti Hämähäkkimiestä kohtaan. Hämähäkkimies on pelastanut Jamesonin ja tämän läheisten hengen useita kertoja, mutta Jameson ei sitä halua myöntää itselleen. Itselleen J. Jonah Jameson on tunnustanut todellisuudessa kadehtivansa sankareita.
Jameson on käynyt Hämähäkkimiehen kimppuun konkreettisemminkin, käyttämällä Hämähäkintappaja-robotteja, joita rakensi alun perin Spencer Smythe. Smythen kuoltua seuraavan robotin rakensi Marla Madison, josta tuli myöhemmin Jamesonin vaimo. Tämän jälkeen Hämähäkintappajista on huolehtinut Smythen poika Alistair Smythe. Jameson ei ole kuitenkaan ollut näiden robottien rahoittajana.
Ensimmäisen J:n merkitystä ei ole ikinä paljastettu sarjakuvissa. Joidenkin lähteiden mukaan se on James, joidenkin John. Marvelin toimittaja Ralph Macchio on sanonut ettei sitä paljasteta ikinä. Joskus tekstissä on käytetty muotoa Joviaali (engl. Jolly) Jonah Jameson.
J. Jonah Jameson muissa medioissa > Animaatiosarja

Jameson esiintyi useasti Hämähäkkimies-animaatiosarjan jaksoissa, ja hänen roolinsa oli sama kuin sarjakuvissakin. Hän syytti usein Hämähäkkimiestä kaikesta roistojen ja rikollisten aiheuttamista kaaoksista ja rikoksista.
Hän myös kohtasi monia Hämähäkkimiehen vastustajia ja loikin vahingossa heistä yhden, Skorpionin. Äänenä oli Edward Asner.
J. Jonah Jameson muissa medioissa > Elokuvat > Sam Raimin elokuvat

Sam Raimin ohjaamassa Hämähäkkimies -elokuvatrilogiassa J. Jonah Jamesonia esitti J. K. Simmons. Hahmo esitettiin lähinnä koomisesta pakkomielteisenä ja hyperaktiivisena miehenä, joka vihaa Hämähäkkimiestä, mutta on sisimmässään hyvä mies, koska puolustaa Peteriä Vihreältä Menninkäiseltä.
Ensimmäisessä elokuvassa Spider-Man – hämähäkkimies Jameson alkaa pitää Hämähäkkimiestä rikollisena heti kuultuaan hänestä, perustellen väitteensä sillä, että Hämähäkkimies otti oikeuden omiin käsiinsä, käytti naamiota ja poistui heti tekojensa jälkeen paikalta. Hän kuitenkin alkaa julkaista hänestä uutisia, koska se nosti Daily Bugle -lehden myyntiä. Hän kohtelee alaisiaan työkeästi, mukaan lukien Peter Parkeria, vaikka hyväksyy tämän ottamat valokuvat Hämähkkimiehestä. Jameson ottaa itselleen myös kunnian superroistojen, kuten Vihreän Menninkäisen.
Elokuvassa Spider-Man 2 – Hämähäkkimies 2 Jamesonia vaivaa Hämähäkkimiehen lisäksi erimielisyydet vaimonsa kanssa koskien poikansa astronautti John Jamesonin sekä Mary Jane Watsonin häiden järjestelyä. Kun Hämähäkkimies katoaa ja lähettää pukunsa Daily Bugleen, Jameson iloitsee aluksi tästä, mutta myöntää New Yorkin tarvitsevan Hämähäkkimiestä, kun kukaan ei pysäytä Tohtori Mustekalaa. Jameson kuitenkin peruu hyvät puheensa Hämähäkkimiehestä heti, kun tämä varastaa pukunsa takaisin Buglen toimistosta.
Elokuvassa Spider-Man 3 – Hämähäkkimies 3 Jameson laittaa Peter Parkerin ja Eddie Brockin kilpailemaan siitä kuka saa otettua Hämähäkkimiehestä kuvan, joka todistaisi tämän rikolliseksi. Kun Brockin ottama kuva Hämähäkkimiehestä ryöstämässä pankkia paljastuu väärennökseksi, hän antaa Brockille potkut. Lisäksi häntä ja Robbie Robertsonia hämmästyttää Peterin uusi itsevarmempi käytös. Elokuvan lopussa hän suostuttelee erään pikkutytön myymään 100 dollarilla kameran, jotta voisi ottaa kuvia Hämähäkkimiehen ja Uuden Menninkäisen taistelusta Venomia ja Hiekkamiestä vastaan. Kamerassa ei kuitenkaan ole filmiä, koska tyttö vaati filmistä lisämaksua.
J. Jonah Jameson muissa medioissa > Elokuvat > The Amazing Spider-Man -elokuvat

Jameson ei fyysisesti esiinnyt elokuvassa The Amazing Spider-Man 2, mutta Peter työskentelee hänelle lähettämällä hänelle sähköpostina kuvia Hämähäkkimiehestä. Tämäkin versio Jameson kritisoi Hämähäkkimiestä. Peter yrittää jopa yhdellä sähköpostillaan pyytää Jamesonia olemaan myönteisempi Hämähäkkimiestä kohtaan, mutta Jameson lähettää heti kieltävän vastauksen.
J. Jonah Jameson muissa medioissa > Elokuvat > Marvel Cinematic Universe

J. K. Simmons näytteli Marvel Cinematic Universen versiota J. Jonah Jamesonista elokuvan Spider-Man: Far From Home (2019) lopputekstien välissä näytetyssä kohtauksessa, tehden Jamesonista ensimmäisen Marvel-hahmon, jolla on ollut sama näyttelijä kahdessa eri näytellyssä elokuvajatkumossa. Jamesonin isännöimä TheDailyBugle.net on sensaatiohakuinen Infowars.comin kaltainen salaliittoihin uskova verkkouutissivusto, jonne hän julkaisee tuntemattomalta taholta saadun videon, jossa Hämähäkkimies oli lavastettu Stark-yhtiöiden droonien usuttamisesta Mysterion sekä viattomien ihmisten kimppuun ja jonka lopussa Mysterio paljastaa Peter Parkerin olevan Hämähäkkimies. Jameson ylistää Mysteriota historian suurimpana supersankarina ja kutsuu Hämähäkkimiehen henkilöllisyyden paljastumista todelliseksi jymyuutiseksi.
Mainostaakseen Spider-Man: Far From Homen kotimediaversiota Sony loi oikean version TheDailyBugle.netistä. Suurimmassa osassa artikkeleista Jameson kritisoi Hämähäkkimiestä ja vähemmässä määrin myös Kostajia, mutta ylisti Mysteriota ja kertoi kaikenlaisia salaliittoteorioita viimeaikaisiin tapahtumiin liittyen.
Simmons palasi rooliinsa elokuvassa Spider-Man: No Way Home (2021), jossa Jameson pyrki löytämään yhä enemmän todisteita siitä, että Hämähäkkimies olisi uhka. Hän suuntaa Happy Hoganin turvatalolle, missä hän näkee Elektron, Hiekkamiehen ja Liskon paot sekä Hämähäkkimiehen taistelun Vihreää Menninkäistä vastaan. May Parkerin saatua surmansa taistelussa, Jameson raportoi asiasta paikan päältä ja syyttää Peteriä kaaoksen tuomisesta kaikkialle missä liikkuu. Peter itse ottaa myöhemmin yhteyttä Jamesoniin käyttääkseen TheDailyBugle.netin lähetystä houkuttelemaan roistot viimeiseen taisteluun Vapaudenpatsaalle. Stephen Strange saa lopulta Kof-Kolin riimuilla langetetulla loitsulla pyyhittyä Peterin henkilöllisyyden kaikkien muistista, mutta Jameson jatkaa yhä Hämähäkkimiehen mustamaalaamista ja ottaa tavoitteekseen saada tämän henkilöllisyys uudelleen selville, perustellen, että todellinen sankari ei piileskelisi naamion takana.
Spider-Man: No Way Homen mainostamiseksi Sony oli luonut TheDailyBugle.netille Tiktok-tilin. Tiktokissa TheDailyBugle.netin harjoittelijaksi värvätty Betty Brant yritti puolustaa Peterin mainetta, mutta Jameson usein esti häntä tekemästä niin, haukkuen myös Brantiä ”surkeimmaksi harjoittelijaksi ikinä”.
J. Jonah Jameson Hämähäkkimiehen animaatiosarjassa.
Petteri Forsell

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Jani Petteri Forsell
Syntymäaika: 16. lokakuuta 1990 (ikä 33)
Syntymäpaikka: Kokkola, Suomi
Pelipaikka: hyökkäävä keskikenttäpelaaja
Pituus: 168 cm
Paino: 72 kg
Seura
Seura: Şanlıurfaspor
Junioriseurat
2002–2008: KPV
Seurat
| Vuodet | Seura | O | (M) |
| 2007–2008 | KPV | 23 | (2) |
| 2007 | → Kipparit | 3 | (0) |
| 2008 | → SJK (laina) | 4 | (1) |
| 2009 | VPS | 12 | (1) |
| 2009 | → VPS-j | 2 | (4) |
| 2009 | → Virkiä (laina) | 6 | (3) |
| 2010–2012 | IFK Mariehamn | 52 | (18) |
| 2012–2013 | Bursaspor | 2 | (0) |
| 2013 | → IFK Mariehamn (laina) | 8 | (4) |
| 2014–2015 | IFK Mariehamn | 48 | (14) |
| 2016–2017 | Miedź Legnica | 44 | (17) |
| 2017 | Cracovia | 0 | (0) |
| 2017 | Örebro | 8 | (0) |
| 2018–2019 | Miedź Legnica | 51 | (14) |
| 2019 | → HJK (laina) | 11 | (2) |
| 2020 | Korona Kielce | 14 | (4) |
| 2020–2021 | Stal Mielec | 26 | (1) |
| 2021–2024 | FC Inter | 62 | (10) |
| 2024 | Korona Kielce | 4 | (0) |
| 2024– | Şanlıurfaspor |  |  |
| Yhteensä | Yhteensä | 343 | (86) |
Maajoukkue
| 2008 | Suomi U18 | 11 | (0) |
| 2009 | Suomi U19 | 3 | (0) |
| 2011–2012 | Suomi U21 | 6 | (1) |
| 2013–2019 | Suomi | 12 | (1) |
 Seurajoukkueuran tilastot kattavat vain kansalliset sarjat, päivitetty 10. marraskuuta 2023.  Maajoukkueuran tilastot päivitetty 17. kesäkuuta 2024.
Jani Petteri Forsell (s. 16. lokakuuta 1990 Kokkola) on suomalainen jalkapalloilija, joka edustaa turkkilaista Şanlıurfasporia. Hän on pelipaikaltaan hyökkäävä keskikenttäpelaaja.
Ura seurajoukkueissa > Uran alku

Forsellin kasvattajaseura on Kokkolan Pallo-Veikot, jota hän edusti vuoteen 2008 asti. Kaudeksi 2009 hän siirtyi Veikkausliigaan Vaasan Palloseuraan. Forsell pelasi osan kaudesta lainassa Kakkosen Lapuan Virkiässä. Marraskuussa 2009 Forsell siirtyi IFK Mariehamniin.
Ura seurajoukkueissa > Bursaspor (2012–2013)

Elokuussa 2012 IFK Mariehamn myi Forsellin Turkin Superliigassa pelaavaan Bursasporiin. Siirtosummaa ei kerrottu julkisuuteen. Transfermarkt-sivuston arvion mukaan summa oli 500 000 euroa. Forsell teki ensiesiintymisensä Bursasporissa 23. elokuuta, kun se voitti kotonaan Twenten 3–1 Eurooppa-liigan kauden 2012–2013 karsintojen play off -kierroksella. Hän tuli kentälle 69. minuutilla Stanislav Šestákin tilalle.
4. joulukuuta 2012 Forsell teki ainoaksi jääneen maalinsa Bursasporissa, kun se voitti Nazilli Belediyesporin vieraissa 3–0 Turkin cupin ottelussa. Turkin Superliigassa Forsell teki ensiesiintymisensä 9. helmikuuta 2013, kun Bursaspor voitti Kardemir Karabüksporin vieraissa 3–0. Hän korvasi Tuncay Şanlın ottelun 90. minuutilla. Maaliskuussa 2013 Forsell lainattiin elokuun puoliväliin asti ulottuvalla sopimuksella takaisin IFK Mariehamniin. Lainansa aikana Forsell pelasi kahdeksan Veikkausliigan ottelua ja teki niissä neljä maalia.
Forsellin sopimus turkkilaisseuran kanssa purettiin elokuussa 2013. Hän ehti edustaa Bursasporia kahdessa Turkin Superliigan ottelussa yhteensä neljän peliminuutin verran. Lisäksi Forsell pelasi seitsemän Turkin cupin ottelua ja yhden Eurooppa-liigan karsintaottelun.
Ura seurajoukkueissa > IFK Mariehamn (2014–2015)

Syyskuussa 2013 Allsvenskanissa pelaava AIK anoi pelilupaa Forsellille loppukaudeksi, vaikka siirtoikkuna oli kiinni. Ruotsin jalkapalloliitto kuitenkin hylkäsi anomuksen. Lokakuussa Forsell kävi Tanskan Superliigassa pelaavan Viborgin testissä. Tammikuussa 2014 häntä testasivat Saksan 2. Bundesliigassa pelaava VfR Aalen ja puolalainen Śląsk Wrocław.
Helmikuussa 2014 Forsell palasi IFK Mariehamniin 1+1-vuotisella sopimuksella. Forsell teki kaudella 2014 Veikkausliigassa 31 ottelussa 11 maalia. Niillä hän oli joukkueensa paras maalintekijä yhdessä Diego Assisin kanssa ja sijoittui koko sarjan maalipörssissä jaetulle neljännelle sijalle.
Marraskuussa 2014 IFK Mariehamn ilmoitti käyttäneensä Forsellin sopimuksessa ollen seuran option ja jatkaneen sopimusta kattamaan kauden 2015. Myöhemmin samassa kuussa Forsell kävi Saksan 3. Ligassa pelaavan Arminia Bielefeldin testattavana. Veikkausliigan kauden avauskierroksella 12. huhtikuuta 2015 Forsell loukkasi Jaroa vastaan pelatussa ottelussa polvensa sivusiteen Jamar Dixonin taklauksen seurauksena. Hän joutui olemaan sivussa liigapeleistä lähes kolmen kuukauden ajan, kunnes pelasi 5. heinäkuuta Ilvestä vastaan. Yhteensä Forsell pelasi kauden aikana 17 liigaottelua, joissa hän teki kolme maalia. 26. syyskuuta 2015 Forsell pelasi täydet minuutit, kun IFK Mariehamn voitti Suomen Cupin loppuottelussa Interin 2–1.
Ura seurajoukkueissa > Miedź Legnica (2016–2017)

Forsell teki helmikuussa 2016 sopimuksen Puolan toiseksi korkeimmalla sarjatasolla I ligassa pelaavan Miedź Legnican kanssa. Sopimus solmittiin ulottumaan kesään 2017 asti. Tammikuussa 2017 hän teki uuden sopimuksen, joka ei pidentynyt, mutta jossa kuukausipalkkaa ja sopimuksen ulosostohintaa korotettiin. Samassa sarjassa pelaavat pelaajat valitsivat Forsellin I ligan vuoden 2016 parhaaksi pelaajaksi. Forsell pelasi maaliskuun 2016 ja toukokuun 2017 välisenä aikana Miedź Legnicassa yhteensä 44 sarjaottelua, joissa hän teki 17 maalia. Kaudella 2016–2017 hän oli joukkueensa paras ja koko sarjan viidenneksi paras maalintekijä 13 maalillaan.
Ura seurajoukkueissa > Cracovia (2017)

Kesäkuussa 2017 Forsell teki kolmen vuoden sopimuksen Puolan pääsarjassa pelaavan Cracovian kanssa. Forsell liittyi harjoituksiin kesäkuun lopussa, mutta hänet suljettiin välittömästi joukkueen toiminnan ulkopuolelle. Cracovia ilmoitti mitätöivänsä Forsellin sopimuksen sillä perusteella, ettei tämä olisi läpäissyt lääkärintarkastusta. Forsellin agentti Jonne Lindblomin mukaan tämä ei pidä paikkaansa, ja hän on ilmoittanut vievänsä asian Kansainvälisen jalkapalloliiton käsiteltäväksi.
Ura seurajoukkueissa > Örebro (2017)

Heinäkuun 2017 lopussa Forsell meni Allsvenskanissa pelaavan Örebron testattavaksi. Elokuussa Forsell teki loppukauden kattavan sopimuksen Örebron kanssa. Tammikuussa 2018 hän palasi Miedź Legnicaan.
Ura seurajoukkueissa > FC Inter Turku (2021–2024)

Elokuussa 2021 Forsell siirtyi Puolasta turkulaiseen Veikkausliiga-seuraan FC Interiin. Helmikuussa 2022 Forsell allekirjoitti vuoden mittaisen jatkosopimuksen FC Interin kanssa. 13. elokuuta 2022 mennessä Forsell oli pelannut Interin paidassa yhteensä 35 virallista ottelua ja viimeistellyt niissä 9 maalia.
Ura maajoukkueessa

Forsell pelasi ensiottelunsa Suomen maajoukkueessa 6. helmikuuta 2013 Israelia vastaan pelatussa ottelussa Netanyassa. Hän teki 1–2-tappioon päättyneessä pelissä Suomen ainoan maalin.
Yksityiselämä

Forsellin puoliso on myös jalkapalloilija Kaisa Kotka, joka pelasi Naisten Liigaa Kuopion Palloseurassa.
Saavutukset

IFK Mariehamn
Suomen Cup: 2015
Tilastot

Päivitetty 5. elokuuta 2019.
| Kausi | Seura | Sarja | O | M |
| --- | --- | --- | --- | --- |
| 2007 | KPV |  Ykkönen | 9 | 2 |
| 2007 | Kipparit |  Kakkonen | 3 | 0 |
| 2008 | KPV |  Ykkönen | 14 | 0 |
| 2008 | SJK |  Kakkonen | 4 | 1 |
| 2009 | VPS |  Veikkausliiga | 12 | 1 |
| 2009 | VPS-j |  Kolmonen | 2 | 4 |
| 2009 | Virkiä |  Kakkonen | 6 | 3 |
| 2010 | IFK Mariehamn |  Veikkausliiga | 12 | 3 |
| 2011 | IFK Mariehamn |  Veikkausliiga | 22 | 6 |
| 2012 | IFK Mariehamn |  Veikkausliiga | 18 | 9 |
| 2012–2013 | Bursaspor |  Superliiga | 2 | 0 |
| 2013 | IFK Mariehamn |  Veikkausliiga | 8 | 4 |
| 2014 | IFK Mariehamn |  Veikkausliiga | 31 | 11 |
| 2015 | IFK Mariehamn |  Veikkausliiga | 17 | 3 |
| 2015–2016 | Miedź Legnica |  I liga | 14 | 4 |
| 2016–2017 | Miedź Legnica |  I liga | 30 | 13 |
| 2017–2018 | Cracovia |  Ekstraklasa | 0 | 0 |
| 2017 | Örebro |  Allsvenskan | 8 | 0 |
| 2018 | Miedź Legnica |  I liga | 12 | 1 |
| 2018-2019 | Miedź Legnica |  Ekstraklasa | 37 | 13 |
| 2019 | Miedź Legnica |  I liga | 2 | 0 |

| 2019 | HJK |  Veikkausliiga | 9 | 1 |
| 2020– | Korona Kielce |  Ekstraklasa | 0 | 0 |
| Yhteensä | Yhteensä | Yhteensä | 272 | 79 |
Yhteensä sarjoittain:
| Sarja | O | M |
| --- | --- | --- |
|  Veikkausliiga | 129 | 38 |
|  Ykkönen | 23 | 2 |
|  Kakkonen | 13 | 4 |
|  Kolmonen | 2 | 4 |
|  Superliiga | 2 | 0 |
|  Ekstraklasa | 37 | 13 |
|  I liga | 58 | 18 |
|  Allsvenskan | 8 | 0 |
Aiheesta muualla

90minut.pl sivuilla
national-football-teams.com sivuilla
Joseph Mascolo

Joseph Mascolo
Joseph Mascolo (13. maaliskuuta 1929 West Hartford, Connecticut – 8. joulukuuta 2016 Los Angeles, Kalifornia) oli yhdysvaltalainen näyttelijä, joka tunnettiin erityisesti rooleistaan Kauniiden ja rohkeiden Massimo Maronena ja Päivien viemää -sarjan Stefano DiMerana.
Mascolo kuoli 87-vuotiaana 8. joulukuuta 2016 sairastettuaan pitkään Alzheimerin tautia.
Jarrett Allen

| Jarrett Allen |
| --- | --- |
 Allen vuonna 2021.
Henkilötiedot
Koko nimi:  Jarrett Allen
Syntynyt: 21. huhtikuuta 1998 (ikä 26) Austin, Texas, Yhdysvallat
Kansalaisuus:   Yhdysvallat
Koripalloilija
Pelipaikka:  Sentteri
Pituus:  211 cm
Paino:  110 kg
Nyk. joukkue:  Cleveland Cavaliers
Sarja:  NBA
NBA-varaus:  22. varaus 2017 (Brooklyn Nets)
Pelaajaura
Yliopistojoukkueet
2016–2017:  Texasin yliopisto, Austin
Seurajoukkueet
2017–2021 2021–:  Brooklyn Nets Cleveland Cavaliers
Aiheesta muualla
FIBA
Jarrett Allen (s. 21. huhtikuuta 1998 Austin, Texas) on yhdysvaltalainen koripalloilija. Sentterinä pelaava Allen on pelannut NBA:ssa vuodesta 2017 lähtien.
Pelaajaura

Allen pelasi kauden 2016–2017 yliopistokoripalloa Texasin (Austin) joukkueessa. Brooklyn Nets varasi hänet NBA:han 22. vuorolla vuoden 2017 varaustilaisuudessa. Allen pelasi Netsissä tammikuuhun 2021 asti, jolloin hän siirtyi osana palaajakauppaa Cleveland Cavaliersiin. Elokuussa 2021 hän teki Cavaliersin kanssa monivuotisen jatkosopimuksen.
Yhdysvaltain alle 18-vuotiaiden maajoukkueessa Allen voitti ikäluokan maailmanmestaruuden vuonna 2016.
Aiheesta muualla

Kuvia tai muita tiedostoja aiheesta Jarrett Allen Wikimedia Commonsissa
Jean-Hugues Anglade

| Jean-Hugues Anglade |
| --- | --- |
 Jean-Hugues Anglade Venetsian elokuvajuhlilla 2009
Henkilötiedot
Syntynyt: 29. heinäkuuta 1955 (ikä 69) Thouars, Deux-Sèvres, Poitou-Charentes, Ranska
Ammatti:  näyttelijä
Näyttelijä
Aktiivisena:  1977-
Merkittävät roolit:  Betty Blue Tyttö nimeltä Nikita
Palkinnot
 César (1995) Prix Jean Gabin (1987) 
Aiheesta muualla
IMDb 
Elonet
Jean-Hugues Anglade (s. 29. heinäkuuta 1955 Thouars, Deux-Sèvres, Poitou-Charentes, Ranska) on ranskalainen näyttelijä. Hän on voittanut kuudesta César-ehdokkuudestaan yhden vuonna 1995.
Anglade syntyi Thouarsissa ja opiskeli viiden vuoden ajan Conservatoire d'art dramatiquessa Pariisissa. Hänet mainitaan Vincent Delermin laulussa "Cosmopolitan". 1970- ja 80-luvulla hän näytteli teatterissa, esiintyen mm. Victor Hugon ja Pierre Corneille'n komedioissa.
Angladen elokuvien joukossa ovat Betty Blue (1986), Tyttö nimeltä Nikita (1990), Kuningatar Margot (1994), Killing Zoe (1994), Les menteurs (1995), Nelly ja herra Arnaud (1995).
Vuonna 2008 hän näytteli yhtä kolmesta pääosasta suomalaissukuisen italialaisohjaajan Anneriitta Cicconen episodielokuvassa Il Prossimo Tuo (suom. nimi "Sinun kanssasi"). Muissa pääosissa olivat mm. Laura Malmivaara ja Sulevi Peltola.
Vuonna 2015 hän haavoittui junassa terrori-iskun yrityksessä.
Valikoitu filmografia

| Vuosi | Alkuperäinen nimi | Suomenkielinen nimi |
| --- | --- | --- |
1985: Subway
| 1986 | 37°2 le matin | Betty Blue |
| 1987 | Maladie d'amour | Sydämen valinta |
| 1990 | Nikita | Tyttö nimeltä Nikita |
1993: Killing Zoe
| 1994 | La reine Margot | Kuningatar Margot |
| 1995 | Nelly et monsieur Arnaud | Nelly ja herra Arnaud |
| 1995 | Les menteurs |  |
1996: Maximum Risk
| 1999 | Dark Summer | Pahan tytöt |
| 2002 | Sueurs | Sueurs / Sweat |
2004: Taking Lives
| 2008 | Il prossimo tuo | Sinun kanssasi |
Aiheesta muualla

Jean-Hugues Anglade Internet Movie Databasessa. (englanniksi)
Pajalan kunta

| Pajalan kunta |
| --- | --- |
 vaakuna

Valtio:   Ruotsi
Lääni:  Norrbottenin lääni
Maakunta:  Norrbotten
Keskustaajama:  Pajala
Kuntakoodi:  2521
Pinta-ala  ():  
 – Maa:  7 840,30 km²
Väkiluku (31.12.2021)  ():  5 973
 – Väestötiheys:  0,8 as./km²
 
 www.pajala.se 
Infobox OKVirheellinen NIMI-arvo: 
Pajalan taajaman keskustaa.
Köngäskoski (ruots. Kengisforsen) Tornionjoessa.
Pajalan kunta (ruots. Pajala kommun) on Norrbottenin läänissä sijaitseva Ruotsin kunta. Maakuntajaossa se kuuluu Norrbotteniin. Kunnan keskustaajama on Pajala.
Kunnan maapinta-ala on 7 840,30 neliökilometriä (1.1.2016) ja asukasluku 5 973 henkeä (31.12.2021).
Kunta sijaitsee Ruotsin itärajalla eli Suomen vastaisella rajalla, molemmin puolin Tornionjokea. Kunnan eteläosassa yhtyvät Tornionjoki sekä Suomen ja Ruotsin rajaa pitkin kulkeva Muonionjoki.
Pajala on tullut tunnetuksi Mikael Niemen kirjoittamasta romaanista Populäärimusiikkia Vittulajänkältä (ruots. Populärmusik från Vittula) sekä maastohiihdon olympiakultaa voittaneesta Charlotte Kallasta.
Kunnan keskustassa on maailman suurin aurinkokello, jonka halkaisija on 38,33 metriä. Käymäjärven kylässä sijaitsee puolestaan muinaisjäännös Käymäjärven kivi.
Lars Levi Laestadius asui Pajalassa vuodesta 1849 kuolemaansa, vuoteen 1861 saakka.
Pajalassa oli 1930-luvulta vuoteen 1970 saakka oma rautatieasema.
Pajalan kunnan suurin kesätapahtuma on jokavuotinen Pajalan markkinat, jossa käy kymmeniätuhansia ihmisiä. Pajalan markkinoita on vietetty 1800-luvun alkupuolelta lähtien.
Vuonna 2007 kunnassa oli 11,03 km² peltoa, joten saman ajankohdan maapinta-alaan vertaamalla saadaan peltojen osuudeksi 0,1 prosenttia kunnan maapinta-alasta
Kuntajaon kehitys

Pajalan pitäjä erotettiin vuonna 1725 Ylitornion pitäjästä. Tuolloin Pajalaan kuului alueita myös Tornionjoen itäpuolelta, jotka Haminan rauhassa 1809 liitettiin Ruotsista Venäjään. Vuonna 1788 pitäjästä erotettiin Muonionniskan seurakunta (nykyinen Suomen Muonio) ja ennen vuotta 1812 Suomeen kuuluva Kolari. Kengisin ruukinseurakunta liitettiin Pajalaan 1837. Muonionalustan seurakunta erotettiin Pajalasta 1854, mutta se ei koskaan muodostanut omaa kuntaa.
Pajalan pitäjästä tuli maalaiskunta vuoden 1862 kuntauudistuksessa. Siitä erotettiin 1870 Korpilompolo, 1885 Täräntö ja 1914 Junosuvanto. Vuoden 1971 kuntauudistuksessa nämä liitettiin takaisin Pajalaan. Nykyinen Pajalan kunta on kuitenkin suurempi kuin vanha Pajala, koska Korpilompoloa perustettaessa siihen oli liitetty alueita myös Ylikainuun ja Ylitornion kunnista.
Seurakuntien osalta Junosuvanto ja Muonionalusta yhdistettiin takaisin Pajalaan 2006, Täräntö 2008 ja Korpilompolo 2010.